Jaco Barnard-Naudé, Author at LitNet
Jaco Barnard-Naudé is professor in regsfilosofie aan die Universiteit van Kaapstad en erenavorsingsgenoot aan die Instituut vir Geesteswetenskappe, Birkbeck College, Universiteit van Londen. Tans is hy die Britse Akademie se Newton Gevorderde Genoot in die Skool vir Regte aan die Universiteit van Westminster. Hy is lid van die uitvoerende raad van die Instituut vir Geregtigheid en Versoening (IJR) en dien ook op die raad van die Triangle Project, Kaapstad. Sy navorsingspublikasies handel oor die soeke na 'n etiese post-apartheid regsfilosofie, ruimtelike geregtigheid, queer regsteorie en die verband tussen reg en letterkunde. As digter debuteer hy in 2013 in Nuwe Stemme 5, na voltooiïng van 'n MA in Kreatiewe Skryfwerk aan die Universiteit van Kaapstad in 2011. In die blogosfeer verskyn van sy werk, onder andere, ook op die M&G Thoughtleader webtuiste (regspolitiek) en op www.versindaba.co.za (letterkunde).
kykNET Silwerskermfees 2019: Wat's in die spieël? Dagboek van 'n filmfees
Jaco Barnard-Naudé Film 2019-08-26
"Wat is in die spieël? Dink ons krities genoeg oor die keuses wat óns maak in die lig van Bass se keuse en protes? Kan ons in solidariteit met Bass staan oor die objektivering van die vroulike liggaam, terwyl ons die omstredenheid terselfdertyd sien as 'n geleentheid om 'n gesprek oop te maak en krities te dink oor die objektiverings waaraan ons self daagliks skuldig is?"
Soos 'n parfait of 'n sundae: die kykNET Fiëstas 2019
Jaco Barnard-Naudé Leefstyl 2019-02-15
"Enige goeie sundae of parfait het sy sublieme oomblikke, en by die Fiëstas was die hoogtepunt van die aand ongetwyfeld die verering van John Kani as 'n teaterlegende."
Verantwoordelike rolprentvervaardiging: 'n onderhoud
Dian Weys, Jaco Barnard-Naudé Onderhoude 2018-08-01
"Ek dink die verantwoordelikheid lê heel eerste by die filmmaker. Abbas Kiarostami het in sy toespraak getitel 'An unfinished cinema' by die Centenary of Cinema in Parys (in 1993) gesê dat die eerste 100 jaar van film aan die filmmakers behoort het, omdat hulle kon besluit hoe hulle iets wou uitbeeld en die medium so ontwikkel het, maar dat in die volgende 100 jaar, filmmakers die gehoor moet betrek."
Kroniek van turf deur Dolf van Niekerk: 'n FMR-resensie
Jaco Barnard-Naudé Resensies 2018-04-24
"In Kroniek van turf is die tersaaklike begrip eienaarskap. Van Niekerk se uitbeelding van die twee groepe (of families) in die verhaal spreek van 'n omvattende begrip van die kolonialisme as 'n proses waarvolgens een groep mense grond toe-eien waarmee 'n ander groep mense reeds 'n bepaalde verbintenis het."
Fotostaatmasjien: 'n teaterresensie
Jaco Barnard-Naudé Toyota US Woordfees 2018-03-13
"Fotostaatmasjien is bowenal 'n heerlike, menslike, lewenslustige produksie. Dit laat jou lag, maar dit laat jou ook wonder; dit konfronteer jou met vreemdheid en dit maak jou so 'n bietjie deurmekaar, soos die lewe self."
US Woordfees 2018: Die feëkoningin, 'n resensie
Jaco Barnard-Naudé Toyota US Woordfees 2018-03-07
"Henry Purcell se Die feëkoningin is 'n semi-opera, en soos Izak Grove se programnota vir Kaapstad Opera se nuwe produksie aandui, beteken die term presies wat dit sê: dit is 'n werk wat slegs ten dele uit konvensionele opera bestaan en wat, benewens die sang, uitgevoer word met dans- en spraakrolle, sowel as instrumentale items."
Die reis gaan inwaarts: die kuns van sterwe in kreatiewe werke van Karel Schoeman deur Cas Wepener: 'n resensie
Jaco Barnard-Naudé Resensies 2018-02-23
"In 'n sekere sin kan Derrida se woorde gelees word as 'n bondige, dog voldoende komplekse, samevatting van Cas Wepener se uitgebreide akademiese studie oor die werk van Karel Schoeman."
Kristalvlakte deur Amy Jephta: 'n FMR-resensie
Jaco Barnard-Naudé Resensies 2017-11-21
"Dit gaan hier om 'n oorlog wat op ons voorstoep plaasvind en wat genormaliseer word. Kristalvlakte as 'n epiese teaterstuk is 'n oproep tot optrede, dit is nie teater as blote bewusmaking nie."
"Maar bowenal laat hierdie nuwe weergawe mens onder die indruk van die ontsettende impak wat verbonde is aan die verlies van 'n kind, aan hoe één ontydige dood 'n netwerk van lewens omver kan werp en verwoes."
Die naderende dood van queer-rolprentkuns: die LGBT-films by die Cape Town International Film Market & Festival (CTIFMF)
Jaco Barnard-Naudé, Pierre de Vos Film 2017-11-09
"Film is maar altyd 'n soort spieël, en die afwesigheid (in meer as een opsig) van queer by die LGBT-films op die CTIFMF – wat in bykans dolleë ouditoriums vertoon is – is nie toevallig nie. Net soos dit ook nie toevallig is dat die beste queerfilm wat op die fees gedraai het se titel Screwed is nie."
Op die vingerpunte van die heelal deur René Bohnen: 'n resensie
Jaco Barnard-Naudé Resensies 2017-10-26
"'n Bundel soos Op die vingerpunte van die heelal is, onvermydelik, 'n soort testament – 'n nalatenskap aan die toekoms, 'n optekening van hoe ons nou is en hoe ons nou leef: op die mespunt van die Antroposeen ..."
Lig wankelend deur Gerard Scholtz: 'n FMR-resensie
Jaco Barnard-Naudé Resensies 2017-10-18
"Lig wankelend is 'n aangrypende herinnering daaraan dat ons grootste wens vir ons kinders, en dus vir die toekoms, moet wees dat hulle nooit die vernietigende gevolge van 'n oorlog in die gesig hoef te staar nie."
Silwerskermfees 2017: Die wonderwerk van ons onvertelde stories
Jaco Barnard-Naudé Film 2017-08-30
"Ons leef in hierdie land in 'n tyd van ontnugtering op soveel vlakke. Die gesprek by die fees na die vertoning oor Krotoa het laasgenoemde weer eens duidelik gemaak. Maar ek dink tog dat ons by vanjaar se Silwerskermfees by meer as een geleentheid die 'eruption of the miraculous in life' op die silwerdoek kon meemaak."
Jaco Barnard-Naudé Resensies 2017-06-15
"Die derde spoel sal nie by almal byval vind nie. Dit is egter ongetwyfeld 'n boek wat lesers gaan laat regop sit, wat selfs slapelose nagte gaan veroorsaak."